EkBass/fiwiki-20250220-pages-articles huggingface dataset:
Deconstruction

Deconstruction on Devin Townsendin kahdestoista studioalbumi sekä kolmas neljästä suunnitellusta The Devin Townsend Project -nimikkeen alla tehdystä studioalbumista.Blabbermouth Se julkaistiin 17. kesäkuuta 2011. Tuoreen KaaosTV:n haastattelun mukaan albumi on konseptialbumi, joka kertoo miehestä joka joutuu Helvettiin ja tapaa paholaisen. Aikanaan paholainen lupaa paljastaa hänelle maailmankaikkeuden salat ja tarjoaa hänelle juustopurilaisen, mutta mies onkin kasvissyöjä eikä voi syödä purilaista, todeten näin matkansa merkityksettömäksi. Albumi on luonteeltaan humoristinen sekä kaoottinen, mikä eroaa Townsendin tuoreesta tuotannosta. == Kappaleet == Kaikki kappaleet säveltänyt ja sanoittanut Devin Townsend. # # # # # # # # # # == Kokoonpano == * Devin Townsend – laulu, kitarat, basso, kosketinsoitin, musiikkiohjelmointi * Ryan Van Poederooyen – rummut * Dirk Verbeuren (Soilwork) – rummut * Mikael Åkerfeldt (Opeth, Bloodbath) – Laulu kappaleessa "Stand" * Ihsahn (Emperor) – Laulu kappaleessa "Juular" * Tommy Giles Rogers (Between the Buried and Me) – Laulu kappaleessa "Planet of the Apes" * Joe Duplantier (Gojira, Cavalera Conspiracy) – laulu kappaleessa "Sumeria" * Paul Masvidal (Death, Cynic) – laulu kappaleessa "Sumeria" * Greg Puciato (The Dillinger Escape Plan) – laulu kappaleessa "The Mighty Masturbator" * Floor Jansen (Revamp, Nightwish) – laulu kappaleessa "Pandemic" * Oderus Urungus (Gwar) – laulu kappaleessa "Deconstruction" == Arvostelut == * * * Kaaoszine: 10/10Devin Townsend Project – Deconstruction Viitattu 29.9.2022. * * Rumba: Arviossa Devin Townsend Project: Ghost & Deconstruction – Metallin hullu tiedemies haluaa edelleen hämmentää Viitattu 29.9.2022. == Lähteet == == Aiheesta muualla == * * Luokka:Devin Townsendin albumit Luokka:Konseptialbumit Luokka:Vuoden 2011 albumit
Mobiiliporno

Mobiiliporno tai mobiili-aikuisviihde (engl. mobile porn, mobile adult content, mobile erotica tai cellphone adult content) on pornografian alalaji, jota jaetaan matkaviestintäverkkojen kautta mobiililaitteiden kulutukseen, kuten matka- ja älypuhelimiin. == Kritiikkiä == Mobiilipornoa on kritisoitu eritoten siksi, että lapsien on mahdollista altistua sopimattomalle ja aikuisille tarkoitetulle sisällölle. Jotkin verkko-operaattorit ovat ottaneet käyttöön iäntarkastusjärjestelmän, joka vaatii käyttäjältä vahvistuksen täysi- ikäisyydestään. PSP-pelikonsolin luoja Sony on ilmoittanut tyytymättömyytensä mobiilipornon kasvuun, mutta myöntää olevansa voimaton sen estämisessä. == Lähteet == Luokka:Pornografian tyylilajit
Punky Brüster - Cooked on Phonics

Punky Brüster - Cooked on Phonics on parodinen metal/punk rock -konseptialbumi, jonka on kirjoittanut Devin Townsend. Albumi on julkaistu nimellä Punky Brüster. Albumi kertoo puolalaisesta death metal -yhtyeestä, joka päättää luopua imagostaan tullakseen kaupalliseksi punk rock -yhtyeeksi nimeltä Punky Brüster. ==Jäsenet== Jokaisella projektin jäsenellä on kaksi henkilöhahmoa, joista ensimmäinen on Punky Brüsterin jäsen, toisen ollessa Cryptic Coronerin jäsen: * Devin Townsend: :: Dr. Skinny - laulu, kitara :: Lord Stenchlor - Brustal sword of Baphonet's greasy spoon * John Randahl Harder: :: Squid Vicious - basso, laulu :: Jokor, King of the Orcs - Battering old containers of poop strewn from the bowels of pure nasty Hell * Adrian White: :: Dances With Chickens - rummut (ja hysteria) :: Underwator - Rotting corpse sucker from the world beyond the one before the last one ==Kappaleet== Kaikki kappaleet kirjoittanut Devin Townsend. # # # # # # # # # # # # # ==Kokoonpano== * Devin Townsend – päävokaalit, kitara * JR Harder – basso * Adrian White – rummut Muut laulajat ja muusikot * Chris Valagao * Jed Simon * Byron Stroud * Bob Wagner Tuotanto * Devin Townsend – nauhoitus, tuotanto ==Arvostelut== * Sputnikmusic == Lähteet == Luokka:Vuoden 1996 esikoisalbumit Luokka:Devin Townsendin albumit
Strapping Young Lad (albumi)

Strapping Young Lad on kanadalaisen saman nimisen yhtyeen eponyymin nimen mukaan nimetty kolmas studioalbumi, joka julkaistiin 11. helmikuuta 2003. == Kappaleet == Kaikki kappaleet kirjoittanut Strapping Young Lad, ellei toisin mainita. # # # # # # # # # # #Detox (live, vain Australian painos) #Underneath the Waves (live, vain Japanin painos) == Kokoonpano == ;Yhtye * Devin Townsend – kitara, laulu, kosketinsoitin, samplet, äänitekniikka, tuotanto * Gene Hoglan – rummut * Jed Simon – kitara, kosketinsoitin, samplet * Byron Stroud – basso ;Muut laulajat * Chris Valagao Ani Kyd, Tammy Theis, Marnie Mains, Carla Levis ja Laurielynn Bridger == Arvostelut == * AllMusic * Chronicles of Chaos: 8/10Chronicles of Chaos: Album review * Imperiumi.net * Soundi: == Lähteet == == Aiheesta muualla == * * Luokka:Strapping Young Ladin albumit Luokka:Vuoden 2003 albumit
Matkailu- ja Ravintolapalvelut MaRa

Matkailu- ja Ravintolapalvelut MaRa on valtakunnallinen matkailu-, hotelli-, ravintola- ja vapaa-ajanpalvelualan sekä niihin liittyvän hyvinvointipalvelualan edunvalvoja ja työmarkkinajärjestö. MaRassa on 3 100 jäsentä, joilla on 7 700 toimipaikkaa. Jäsenet edustavat yli 85 prosenttia matkailu- ja ravintola-alan koko liikevaihdosta Suomessa ja jäsenyritykset työllistävät noin 70 000 henkilöä. Liiton jäsenistä merkittävä osa on pk- yrityksiä. MaRan hallituksen puheenjohtajana toimii toimitusjohtaja Aki Käyhkö Scandic Hotels Oy:stä. Liiton toimitusjohtajana toimii varatuomari Timo Lappi, ja liitolla on keskustoimisto Helsingissä osoitteessa Merimiehenkatu 29. ==Lähteet== ==Aiheesta muualla== *MaRan verkkosivut Luokka:Suomalaiset työnantajajärjestöt Luokka:Elinkeinoelämän järjestöt
See colon, enter colon, pound, pound, pound

C:enter:### on kanadalaisen extreme metal -yhtye Strapping Young Ladin 7" vinyyli-EP, joka on julkaistu vuonna 2007. Se julkaistiin saksalaisen levy- yhtiön Restrain Recordsin kautta, ja se on rajoitettu 500:n käsin numeroituun kopioon.http://www.hevydevy.com/music/c-enter-ep/ Yhtyeen rumpalin Gene Hoglanin mukaan albumin nimi lausutaan "See colon, enter colon, pound, pound, pound", mikä viittaa anaaliseksiin. ==Kappaleet== A-puoli # # B-puoli # * # ==Kokoonpano== * Devin Townsend – laulu, kitara, tuotanto * Jed Simon – kitara * Byron Stroud – basso * Gene Hoglan – rummut & perkussiot ==Lähteet== Luokka:Vuoden 2007 EP:t Luokka:Strapping Young Ladin albumit
Matilda Gyllenberg

Matilda Gyllenberg (s. 11. joulukuuta 1980 Helsinki) on suomenruotsalainen toimittaja ja dramaturgi. Gyllenberg on juontanut ruotsinkielisiä uutisia, TV- Nyttiä, ruotsinkielisiä uutisia Ykkösen Aamu-TV:n yhteydessä ja aamuohjelma Min Morgonia. Gyllenberg on toiminut myös näyttelijänä ja käsikirjoittajana. Hän on julkaissut romaanit Det lungsjuka huset (2019) ja Hundra dagar hemma (2022). Jälkimmäisestä romaanista SLS myönsi hänelle 25 000 euron palkinnon.”Skolvägran kan drabba alla familjer.” Hufvudstadsbladet 5.2.2023. Matilda Gyllenbergin sisar on näyttelijä Linda Zilliacus, ja heidän isoisänsä oli professori Helge Gyllenberg. ==Lähteet== ==Aiheesta muualla== *http://svenska.yle.fi/program/visa.php?pid=minmorgon *http://svenska.yle.fi/nyheter/sok.php?id=202232&lookfor;=&sokvariant;=arkivet&advanced;=yes&antal;=10 *http://www.myspace.com/flingdrama Luokka:Suomalaiset televisiojuontajat Luokka:Suomenruotsalaiset kirjailijat Luokka:Vuonna 1980 syntyneet Luokka:Elävät henkilöt
Äänimalja

Äänimalja on soiva esine. Äänimaljat ovat kuperanmuotoisia instrumentteja, joita oikeaoppiseen valmistamiseen käytetään seitsemän tai kahdentoista eri metallin seosta. Äänimaljoja soitetaan joko hieromalla puisella kapulalla reunoja pitkin tai villasta huovutetulla iskimellä. Äänimaljojen ääni soi pitkään, ja niiden soinnut rentouttavat ja rauhoittavat. Terapia- ja hoitokäyttöön tarkoitetut maljat taotaan käsityönä. Äänimaljojen juuret ulottuvat Tiibetiin. Suomeen äänimaljoja tuodaan Tiibetistä, Nepalista ja Intiasta. == Aiheesta muualla == Luokka:Idiofonit Luokka:Terapia
Kəlbəcər

Kəlbəcər (; ) on kaupunki Azerbaidžanissa. Se sijaitsee Pienellä-Kaukasuksella Tərtərjoen varrella 445 kilometriä Bakusta länteen. Paikkakunnasta tuli Kəlbəcərin piirin keskus vuonna 1930 ja kaupunki vuonna 1980. Neuvostoaikana Kəlbəcər oli karjatalousalueen keskus, jossa toimi elintarviketeollisuutta. Vuoden 1989 väestönlaskennan mukaan siellä oli 7 200 asukasta. Armenialaiset joukot valtasivat Kəlbəcərin Vuoristo-Karabahin sodan aikana maalis- huhtikuussa 1992, jolloin koko azeriväestö pakeni kaupungista. Vuoteen 2020 asti se kuului Qarvatšar-nimisenä de facto itsenäisen Vuoristo-Karabahin tasavallan Šahumjanin piiriin. Asukkaita oli 600 henkeä vuonna 2009. Kəlbəcər luovutettiin takaisin Azerbaidžanille vuoden 2020 sodan jälkeen 25. marraskuuta. Paikalliset armenialaiset siirtyivät Armeniaan. ==Lähteet== == Aiheesta muualla == Luokka:Azerbaidžanin kaupungit Luokka:Kəlbəcərin piirikunta
WIDER

WIDER voi viitata seuraaviin: WIDER- lyhenne sanasta 'World Institute for Development Economics Research' (WIDER)(suomeksi 'maailman talouskehityksen tutkimuslaitos'). *UNU-WIDER, kansainvälinen YK:n WIDER-hanke *Wider- instituutti, Suomessa toiminut WIDER-instituutti
Frederick Cornwallis

Frederick Cornwallis (5. maaliskuuta 1713 – 19. maaliskuuta 1783) oli Canterburyn arkkipiispa. Vuonna 1750 hänestä tuli St Paulin katedraalin pappi ja myöhemmin samana vuonna Lichfieldin piispa. Thomas Seckerin kuoltua vuonna 1768 hänen ystävyytensä silloisen pääministerin ja Graftonin herttuan, Augustus FitzRoyn, kanssa auttoi häntä saamaan nimityksen arkkipiispaksi. Hänen veljenpoikansa oli kenraali Charles Cornwallis. == Lähteet == Luokka:Canterburyn arkkipiispat Luokka:Vuonna 1713 syntyneet Luokka:Vuonna 1783 kuolleet
Pyhännänjärvi

Pyhännänjärvi on Pyhännän kunnassa sijaitseva, pinta-alaltaan 3,8 neliökilometrin kokoinen järvi. Kirkonkylä sijaitsee järven rannalla. Järven rannalla on uimaranta, jossa on myös rantalentopallokenttä. ==Lähteet== Luokka:Pyhännän järvet Luokka:Siikajoen vesistö
Suloinen nainen

Suloinen nainen (Une femme douce) on Robert Bressonin ohjaama ranskalainen elokuva vuodelta 1969. Se perustuu Fjodor Dostojevskin novelliin ”Lempeä luonne”. Sen pääosissa ovat Dominique Sanda ja Guy Frangin. Suloinen nainen kertoo nuoresta parista, jonka avioliitto on jäänyt aivan täysin vaille kommunikaatiota. Elokuvan alussa nainen tekee itsemurhan, ja tämän jälkeen mies yrittää ymmärtää sitä, miksi hänen vaimonsa oli päätynyt itsemurhaan, kertomalla parin tarinan palvelijalle.Cunneen, s. 122–124. == Tuotanto == Bresson muokkasi hieman Dostojevskin novellia elokuvakäsikirjoitusta varten. Novellissa lähes 50-vuotias mies kertoo tarinansa suoraan lukijalle, kun elokuvassa pääosamies on vain noin 30-vuotias ja kertoo tarinansa palvelijalle. Lisäksi Bresson siirsi elokuvan menneestä Pietarista nykyajan Pariisiin. Elokuva oli Bressonin ensimmäinen värielokuva. Bresson valitsi elokuvan pääosiin Dominique Sandan ja taidemaalari Guy Franginin, jonka hän tapasi taidenäyttelyssä. Lisäksi pienessä sivuroolissa on muun muassa kirjailija Claude Ollier.Reader, s. 101. Rooli oli mallina tunnetun Sandan ensimmäinen valkokangasesiintyminen. Sanda oli niitä harvoja Bressonin ”malleina” käyttämistä henkilöistä, jotka pystyivät tekemään pitkän elokuvauran. == Lähteet == * * === Viitteet === Luokka:Ranskalaiset draamaelokuvat Luokka:Vuoden 1969 ranskalaiset elokuvat Luokka:Robert Bressonin ohjaamat elokuvat
Ryhmätyö (yhdistys)

Ryhmätyö ry on vuosina 1958–2017 toiminut sitoutumaton suomalainen yhdistys, jonka tavoitteena oli edistää erilaisten ryhmien toimintaa ja ihmisten välistä vuorovaikutusta. Yhdistys kuului Terveyden edistämisen keskuksen jäsenyhteisöihin.Terveyden edistämisen keskuksen 128 jäsenyhteisöä, Järjestöjen terveysportaali -hanke TerveSuomen rinnakkaishankkeena, Teknillinen korkeakoulu, s. 6, viitattu 25.5.2019 (pdf) Ryhmätyö ry järjesti ihmissuhde- ja vuorovaikutustaitojen opiskelua sekä ammatillista jatko- ja täydennyskoulutusta: ryhmänohjaaja-, perheterapia- ja työnohjaajakoulutusta sekä työyhteisö- ja johtajuuskoulutusta. Yhdistys loi lähes 60-vuotisen toimintansa aikana opiskelumenetelmän, joka perustuu ryhmän jäsenen omakohtaiseen kokemukseen ja oppimiseen sen kautta.Vuorovaikutustaitoja Ryhmätyö ry:n kanssa, Status-lehti 22.11.2016 Ryhmätyö ry julkaisi vuosina 1972–2013 neljä kertaa vuodessa ilmestynyttä Ryhmätyö-lehteä. Lehden ensimmäinen päätoimittaja oli Pehr Charpentier. Muita päätoimittajia on ollut suomalaisen sosiaalityön uranuurtajaPäivi Aho, Ihmisen oma toimijuus sosiaalityön ytimessä. Sosiaalityön pioneeri VTL Marjatta Eskola täytti 95 vuotta 14.10.2017, viitattu 25.5.2019 Marjatta Eskola. == Lähteet == ==Kirjallisuutta== * Kasvun vuodet: Ryhmätyö r.y. 30 vuotta, toim. Seija Aalto ym., Ryhmätyö, 1988 ISBN 951-99980-4-7 * Ryhmän voima ja viisaus: 40 vuotta ihmis[s]uhdetaitojen opiskelua ryhmätyömenetelmin, toim. Tuuli Julin ym., Ryhmätyö, 1998 ISBN 952-91-0416-2 Luokka:Työ Luokka:Suomen koulutus Luokka:Suomalaiset järjestöt
Marcus Claudius Marcellus (Augustuksen siskonpoika)

Marcus Claudius Marcellus (42 eaa.-23 eaa.) oli Rooman keisari Augustuksen siskon Octavian poika. Marcelluksen isä oli Gaius Claudius Marcellus. Augustus aikoi tehdä Marcelluksesta seuraajansa ja antoi tyttärensä Julian Marcellukselle vaimoksi vuonna 25 eaa. Augustus otti myös hänet mukaan sotaretkelle Hispaniaan samana vuonna. Augustus haki Marcellukselle oikeuden asettua ehdolle konsuliksi kymmenen vuotta ennen lain säätämää ikää. Vuonna 23 eaa. Marcellus oli ediilinä, mutta hän kuoli saman vuoden lopulla. Augustus nimitti Marcelluksen mukaan teatterin ja antoi haudata hänet omaan mausoleumiinsa. == Lähteet == * Luokka:Antiikin roomalaiset
See See Rider

”See See Rider” (tunnetaan myös nimillä ”C.C. Rider”, ”See See Rider Blues” tai ”Easy Rider”) on suosittu yhdysvaltalainen blueskaavaa käyttävä kappale. Sen nauhoitti ensin Gertrude ”Ma” Rainey vuonna 1924 ja sen jälkeen monet muutkin artistit. Luokka:Yhdysvaltalaiset musiikkikappaleet Luokka:Yhdysvaltalaiset blueskappaleet Luokka:Vuoden 1924 kappaleet
Man on the Silver Mountain

Man on the Silver Mountain on brittiläisen rockyhtyeen Rainbow’n kappale vuoden 1975 Ritchie Blackmore's Rainbow -albumilta. Kappale julkaistiin vuonna 1977 ’Kill the King’ -singlen b-puolella. Kappaleen sävelsivät Ritchie Blackmore ja Ronnie James Dio. Luokka:Vuoden 1975 kappaleet Luokka:Rainbow’n kappaleet
Lielvārdelainen

Lielvārdelainen oli Henrikin Liivinmaan kronikassa vuonna 1213 mainittu liettualainen ruhtinas. Historioitsija Tomas Baranauskasin mukaan kyseessä oli mahdollisesti koko Liettuan ruhtinas eli suuriruhtinas. Liivinmaan kronikka ei mainitse ruhtinaan nimeä, mutta esimerkiksi Baranauskas käyttää hänestä nimitystä lielvārdelainen hänen kuolinpaikkansa mukaan. Samoin Baranauskasin mukaan lielvārdelaista seurasi suuriruhtinaana samassa teoksessa mainittu Steckse ja hän oli mahdollisesti myöhemmän suuriruhtinas Mindaugasin isä. ==Lielvārdelainen Henrikin kronikassa== Henrikin Liivinmaan kronikan mukaan lielvārdelainen oli vuonna 1213 Liivinmaalle suunnanneen sotajoukon päällikkö. Sotaretki tapahtui kostoksi Kokneselaisten ritarien ja lättiläisten suorittamista sotaretkistä seelejä ja liettualaisia vastaan. Lielvārdelaisen joukot tulivat Väinäjoen yli Lielvārdeen, jossa liettualaiset surmasivat ja ottivat vangeiksi paikallisia liiviläisiä. Vangiksi joutui myös paikallinen vanhin nimeltä Uldewene. Paikalle saapui Volkwinin johtama kalparitari- ja kauppiasjoukko, joka hyökkäsi liettualaisten kimppuun. Lielvārdelainen sai surmansa seuranneessa taistelussa, jossa liettualaiset kärsivät tappion. Lielvārdelaisen pää irrotettiin ja se annettiin lopulta liettualaisille lunnaina Uldewenestä. Kronikan mukaan liettualaiset hautasivat pään pakanallisten tapojen mukaisesti hautajaisissa, joihin liittyi juomingit. ==Lähteet== Luokka:Liettuan historia Luokka:Vuonna 1213 kuolleet Luokka:Syntymävuosi tuntematon
Euroopan rahoitusvakausväline

Euroopan rahoitusvakausväline (ERVV; Lyhenneluettelo, Kotus) on 9. toukokuuta 2010 muodostettu 16 euroalueen maan rahasto, joka voi myöntää lainaa ongelmiin ajautuneille maille. Euromaat antoivat rahastolle 440 miljardin euron takuut, jotka myöhemmin kasvatettiin 780 miljardiin euroon.Euromaat sopivat pysyvästä kriisirahastosta, Yle.fi, 20.6.2011 ERVV:n päämaja on Luxemburgissa. Muodoltaan se on Luxemburgin lain mukainen osakeyhtiö.HE 71/2010 vp s. 1. Sen johdossa on saksalainen Klaus Regling. ERVV voi myöntää lainoja jäsenmaan pyynnöstä Euroopan komission, IMF:n ja euroalueen valtiovarainministerien kanssa käytyjen neuvottelujen jälkeen. Muita ongelmiin ajautuneita euromaita avustavia tahoja ovat IMF ja Euroopan rahoituksenvakautusmekanismi (ERVM; ), joka on Euroopan komission kokoama ja taattu EU:n budjetista. Kreikalla on ollut erillinen pelastusohjelmansa, mutta loka-marraskuulle 2011 suunniteltu noin 113 miljardin euron suuruinen Kreikka II -paketti hoidetaan ERVV:n kautta. Irlantia tukevat lisäksi Britannia, Ruotsi ja Tanska bilateraalisilla sopimuksilla. Kesäkuun 2013 jälkeen ERVV ja ERVM on tarkoitus korvata Euroopan vakausmekanismilla (EVM; ). ERVV on tarkoitettu väliaikaiseksi ja se lakkautetaan 30.6.2013 jälkeen, sitten kun sillä ei enää ole lainoja euroalueen maille. Komission mukaan ERVV ei ole Lissabonin sopimuksen yhteisvastuun kieltävän 125 artiklan vastainen, koska kyse on lainoista, ei velkojen ottamisesta muiden maiden vastattavaksi.http://ec.europa.eu/economy_finance/focuson/crisis/q_and_a_2_en.htm Saksan valtiosääntötuomioistuin tutki Rahoitusvakausvälineen lainmukaisuutta ja totesi sen syyskuussa 2011 Saksan perustuslain mukaiseksi.http://www.elpais.com/articulo/internacional/Constitucional/aleman/valida/ayuda/Grecia/elpepuint/20110907elpepuint_1/Tes Tammikuussa 2012 luottoluokittaja Standard & Poor's laski rahaston luottoluokituksen parhaimmasta luokasta pykälän alemmas, koska sitä takaamassa ei ollut enää tarpeeksi AAA-maita. Euroopan keskuspankin pääjohtaja Mario Draghi vaati tuolloin, että rahaston lainanantokykyä pitää vahvistaa lisäämällä talletuksia siihen.http://www.hs.fi/talous/Urpilainen+ja+Katainen+Ei+tarvetta+ERVVn+kasvattamiseen+/a1305553554972 Helmikuussa 2015 Nordean pääanalyytikko Jan von Gerich arvioi, että Kreikalle myönnetyt lainat ovat arvoltaan enää kolmanneksen niiden nimellisarvosta. ERVV on myöntänyt Kreikalle lainoja 142 miljardilla eurolla. ==Lähteet== * European Financial Stability Facility (EFSF) ===Viitteet=== ==Aiheesta muualla== * http://www.efsf.europa.eu/ * Hallituksen esitys Eduskunnalle laiksi Euroopan rahoitusvakausvälineelle annettavista valtiontakauksista, Finlex.fi * Luokka:Euroopan unionin talous
Trampled Under Foot

Trampled Under Foot on brittiläisen Led Zeppelin -yhtyeen vuonna 1975 julkaistu kappale, jonka kirjoittivat yhteistyössä Robert Plant, Jimmy Page ja John Paul Jones. Se ilmestyi albumilla Physical Graffiti sekä erikseen singlenä, jolloin se ylsi top 40:een Yhdysvalloissa. Studiojammailun seurauksena syntynyt kappale sisältää vaikutteita funk- ja R&B-musiikista.; Tätä ilmentää muun muassa John Paul Jonesin soittama klavinetti sekä se, että kappaleen riffi on osin kopioitu Stevie Wonderin kappaleesta ”Superstition”. Kappaleessa ei ole lainkaan varsinaista kertosäettä. Laulun sanoitus pohjautuu Robert Johnsonin kappaleeseen ”Terraplane Blues”. ”Trampled Under Footissa” auto toimii metaforana naiselle. == Kappaleet singlellä == A-puoli # B-puoli # * * == Kokoonpano == *Robert Plant – laulu *Jimmy Page – kitara *John Paul Jones – bassokitara, klavinetti *John Bonham – rummut == Lähteet == Luokka:Led Zeppelinin kappaleet Luokka:Vuoden 1975 kappaleet
Devlab

Devlab on kanadalaisen muusikon Devin Townsendin kuudes sooloalbumi sekä ensimmäinen ambient-albumi. Se julkaistiin 4. joulukuuta 2004 Townsendin omalla levymerkillä HevyDevy Records. Townsend kutsuu itse musiikkia metalliambientiksi ja se luokitellaan miehen kokeiluksi. Se on hyvin tekninen albumi ja se voidaan laskea jopa konemusiikiksi. Albumin raitoja ei ole varsinaisesti nimetty, joten ne on vain numeroitu. ==Kappaleet== Kaikki kappaleet kirjoittanut Devin Townsend. # # # # # # # # # # # # # # # == Lähteet == == Aiheesta muualla == * * Luokka:Vuoden 2004 albumit Luokka:Devin Townsendin albumit Luokka:Ambient-albumit
Easy Rider (täsmennyssivu)

Easy Rider voi tarkoittaa seuraavia: * Easy Rider on vuonna 1969 valmistunut Dennis Hopperin ohjaama elokuva. ** Easy Rider, elokuvan soundtrack * Easyriders, moottoripyöriä käsittelevä lehti * Easy Riders, norjalainen rock- yhtye * The Easy Riders, yhdysvaltalainen folkyhtye * ”See See Rider” eli ”Easy Rider”, blues-muotoa noudattava kansanlaulu
Rebekka (romaani)

Rebekka () on Daphne du Maurierin kirjoittama romaani. Kun se julkaistiin vuonna 1938, du Maurier nousi – suureksi yllätyksekseen – yhdeksi tuon ajan suosituimmista kirjailijoista. Rebekkaa on luonnehdittu yhdeksi hänen parhaista töistään. Kirjassa on huomattu yhtäläisyyksiä Charlotte Brontën Kotiopettajattaren romaaniin. Du Maurier kirjoitti suuren osan romaanista Egyptin Aleksandriassa, jonne hänen miehensä oli tuolloin lähetetty. == Perintö == Kun Rebekka julkaistiin ensimmäisen kerran, sitä painettiin 20 000 kappaletta ja se oli huikea menestys. Se ei kuitenkaan ollut kriitikoiden suosiossa. The Times -lehti luonnehti romaania seuraavasti: ”aineisto on vähäpätöistä... mikään tässä ei yllä pienoisromaanin tasolle...”. Muutama näki romaanissa sen, mitä kirjailija halusi heidän näkevän: voimakkaan miehen ja heikon naisen suhteen tarkastelun. == Sovitukset == === Elokuvat === Alfred Hitchcock ohjasi romaanin pohjalta ensimmäisen yhdysvaltalaisen elokuvansa Rebekka vuonna 1940. Hitchcockin elokuvista se oli ainoa, joka voitti parhaan elokuvan Oscar-palkinnon. Rebekka oli Hitchcockin toinen ohjaus du Maurierin teoksen pohjalta. Hänen edellinen ohjaustyönsä Jamaica Innin rannikkorosvot perustui niin ikään du Maurierin romaaniin. Brittiläisen elokuvan toivo. Charlotte Chandler, sivut 105, 112 ja 144 Hitchcockin kolmas du Maurier -filmatisointi oli Linnut vuonna 1960. Universal Internationalin vuodet. Charlotte Chandler, sivut 307 Daphne Du Maurierin isä, näyttelijä, tuottaja ja kirjailija Gerald du Maurier, oli Hitchcockin ystävä. Siksi Daphne du Maurier lienee ollut yksi Hitchcockin suosikkikirjailijoista. Hitchcock ei näet ole tehnyt kenenkään muun kirjailijan teoksista näin monta elokuvasovitusta. === Romaanit === Romaani on innoittanut kolmea uutta kirjaa ja kirjailijaa: * Rebekan varjo (Mrs de Winter) (1993), kirjailijalta Susan Hill * The Other Rebecca (1996), kirjailijalta Maureen Freely * Rebecca's Tale (2001), kirjailijalta Sally Beauman ==Katso myös== *Kaikkien aikojen 100 parasta rikosromaania == Lähteet == * === Viitteet === ==Kirjallisuutta== * Luokka:Brittiläiset rikosromaanit Luokka:Goottilaiset romaanit Luokka:Rakkausromaanit Luokka:Vuoden 1939 kirjat
Delawaren piirikunta (Pennsylvania)

Delawaren piirikunta (Delaware County) on piirikunta Pennsylvanian osavaltiossa Yhdysvalloissa. Vuoden 2000 väestönlaskennassa piirikunnassa oli 550 864 asukasta, mikä tekee siitä väkiluvultaan osavaltion viidenneksi suurimman piirikunnan. Piirikunta sijaitsee Delawarejoen rannalla osavaltion suurimman kaupungin ja piirikunnan Philadelphian länsipuolella ja on osa niin sanottua Delaware Valleyn metropolialuetta. 477 neliökilometrin laajuinen Delawaren piirikunta on Pennsylvanian vanhinta asutettua aluetta. Uuden- Ruotsin kuvernööri Johan Printz rakennutti linnoituksen läheiselle Tinicum Islandille vuonna 1643. Pennsylvanian perustaja William Penn rantautui Chesteriin vuonna 1682. Delawaren piirikunta perustettiin vuonna 1789 Chesterin piirikunnasta erottamalla ja nimettiin Delawarejoen mukaan. Piirikunnan hallintokeskus on vuodesta 1851 lähtien ollut Media, mitä ennen hallintokeskus oli Chester, joka toimi alun perin myös Chesterin piirikunnan hallintokeskuksena. Piirikunnassa on 49 kunnallishallinnollista aluetta, jotka käyttävät nimityksiä city, borough ja township. Väkiluvultaan suurin kunta on Upper Darby, jossa oli vuoden 2000 väestönlaskennassa 81 821 asukasta. Piirikunnan alueella sijaitsee Riddley Creekin osavaltionpuisto ja osa William Pennin osavaltionmetsästä. == Lähteet == == Aiheesta muualla == * Delawaren piirikunnan sivusto Luokka:Pennsylvanian piirikunnat
Füzuli (kaupunki)

Füzuli (, ) on kaupunki Azerbaidžanin Füzulin piirikunnassa. Se sijaitsee Araksin sivujoen Quruçayn varrella 310 kilometriä Bakusta lounaaseen. Paikkakunta on saanut alkunsa Qarabulaqin kylästä, josta tuli Jelizavetpolin lääniin kuuluneen Cəbrayılin kihlakunnan ja vuodesta 1930 lähtien hallintopiirin keskus. Aluksi kaupungin nimenä oli Karjagino (ven. Карягино, ). Vuonna 1959 se nimettiin runoilija Füzulin mukaan. Neuvostoaikana kaupungissa toimi elintarvike- ja rakennustarviketeollisuutta. Vuoden 1989 väestönlaskennan mukaan siellä oli 17 100 asukasta. Armenialaiset joukot valtasivat Füzulin Vuoristo-Karabahin sodan aikana elokuussa 1993, jolloin koko azeriväestö pakeni kaupungista. Lähes täydellisesti hävitetty paikkakunta kuului Varanda-nimisenä kansainvälisesti tunnustamattoman Artsakhin tasavallan Hadrutin piiriin. Azerbaidžan valtasi kaupungin takaisin lokakuussa vuoden 2020 sodassa. ==Lähteet== Luokka:Azerbaidžanin kaupungit Luokka:Füzulin piirikunta
Virta (televisiosarja)

Virta on Rike Jokelan ohjaama, suomalainen televisiosarja. Sen ensimmäinen osa esitettiin Nelosella torstaina 7. huhtikuuta 2011. Virta on dekkarisarja, jota on kuvailtu suomalaisten vastauksena Beckin ja Wallanderin heittämään haasteeseen. == Pääosissa == == Muissa rooleissa == == Jaksot == Jakso Nimi Ensiesitys 1 Outo hedelmä 1/2 7. huhtikuuta 2011 2 Outo hedelmä 2/2 14. huhtikuuta 2011 3 Oma huone 1/3 21. huhtikuuta 2011 4 Oma huone 2/3 28. huhtikuuta 2011 5 Oma huone 3/3 5. toukokuuta 2011 6 Pro Patria 1/2 12. toukokuuta 2011 7 Pro Patria 2/2 19. toukokuuta 2011 8 Dragon 26. toukokuuta 2011 9 Velka 1/2 2. kesäkuuta 2011 10 Velka 2/2 9. kesäkuuta 2011 11 Kiinatar 1/2 16. kesäkuuta 2011 12 Kiinatar 2/2 23. kesäkuuta 2011 == Lähteet == Luokka:2010-luvun suomalaiset rikossarjat Luokka:Nelosen televisio-ohjelmat
Liisanpuisto (albumi)

Liisanpuisto on rap-yhtye Liisanpuiston esikoisalbumi. Sen julkaisi Ranka Recordings vuonna 2001. == Kappaleet == # # # # # # # # # # # # # # # == Biitit == * Kyösti Salokorpi & Liisanpuisto: 1, 2, 3, 5, 6, 9, 10, 11, 12, 13, 14, 15 * Kolea: 4 * Kyösti Salokorpi, Liisanpuisto & Sampo Hänninen: 7 * DJPP: 8 == Aiheesta muualla == * Albumin arvostelu Soundi -sivustolla Luokka:Vuoden 2001 albumit Luokka:Vuoden 2001 esikoisalbumit Luokka:Liisanpuiston albumit
Heavy as a Really Heavy Thing

Heavy as a Really Heavy Thing on Strapping Young Ladin esikoisalbumi, joka julkaistiin 4. huhtikuuta 1995. == Kappaleet == Kaikki kappaleet kirjoittanut Devin Townsend, ellei toisin mainita. # # # # # # # # # # # # # == Kokoonpano == * Devin Townsend – kitara, laulu, kosketinsoitin, musiikkiohjelmointi, miksaus, editointi, tuotanto, sovitukset, visuaalinen suunnittelu * Adrian White – rummut * Jed Simon – muu kitara (kappaleet 6 ja 8) * Chris Byes – rummut (kappaleet 6 ja 7) * Chris Meyers – muu kosketinsoitin (kappaleet 3 ja 8) * Greg Price – avustava rumpuohjelmoija (kappaleet 8 ja 9) * Smokin' Lord Toot – rummut (kappale 4) * Stooly and E: Val Yum – Bon Jovi gang vocals * Ashley Scribner – basso * Mike Sudar – kitara == Arvostelut == * AllMusic: AllMusic review * Chronicles of Chaos: 7/10Chronicles of Chaos: Album review * Imperiumi: 7/10 * Sea of Tranquility: Sea of Tranquility: Album review == Lähteet == == Aiheesta muualla == * * Luokka:Vuoden 1995 esikoisalbumit Luokka:Strapping Young Ladin albumit
Armagh

Armagh () on Armagh’n kreivikunnan pääkaupunki Pohjois-Irlannissa. Siellä on noin 14 000 asukasta (2001). Armagh oli Ulsterin kuningaskunnan pääkaupunki 400-800-luvulla. == Uskonto == Armagh on Irlannin kirkollinen keskus. Se oli tärkeä paikka Pyhälle Patrickille. Hän perusti kaupungin rakentamalla kirkon Ard Mhacha -kukkulalle vuonna 455, mistä kaupunki on saanut myös nimensä. Samalla paikalla sijaitsee nykyään Irlannin kirkon Armagh'n Pyhän Patrickin katedraali. Viereisellä kukkulalla on roomalaiskatolinen Armagh'n Pyhän Patrickin katedraali kaksoistorneineen. Kirkon rakennustyöt kestivät Pyhän Patrickin päivästä 1840, jolloin peruskivi siunattiin ja muurattiin, aina vuoteen 1904 saakka. Rakennustöitä hidasti muun muassa Irlannin nälänhätä 1800-luvun puolivälissä. Kaupungissa on kuuluisa luostarikoulu. == Nähtävyyksiä == Kaupungissa on observatorio ja planetaario. == Lähteet == ==Aiheesta muualla== Luokka:Pohjois-Irlannin kaupungit
Mark Visentin

Mark Visentin (s. 7. elokuuta 1992 Waterdown, Ontario, Kanada) on kanadalainen jääkiekkomaalivahti, joka torjuu AHL-seura Rockford IceHogsissa. Hänellä on tulokassopimus NHL-seura Phoenix Coyotesin kanssa, joka varasi hänet ensimmäisellä kierroksella 27. pelaajana NHL:n varaustilaisuudessa 2010. == Ura == Visentinin kasvattajaseura on Halton Hurricanes. Hän voitti joukkueessa paikallisen juniorisarjan mestaruuden keväällä 2003. Kesällä 2008 Niagara IceDogs varasi Visentinin 54. pelaajana OHL:ään. Hän siirtyi joukkueeseen kaudeksi 2008–2009. Seuraavalla kaudella 2009–2010 Visentinistä tuli IceDogsin ykkösmaalivahti. Phoenix Coyotes varasi Visentinin NHL:n varaustilaisuuden 27. pelaajana ja toisena maalivahtina kesällä 2010. Hän vietti IceDogsissa vielä kauden 2010–2011. Visentin teki huhtikuussa 2011 tulokassopimuksen Coyotesin kanssa. Hän pelasi kuitenkin IceDogsissa vielä yhden kauden ja siirtyi vasta kaudeksi 2012–2013 Coyotesin organisaatioon. Wells teki maalin OHL:ssä huhtikuussa 2012. === Maajoukkue === Visentin torjui Kanadalle alle 20-vuotiaiden MM-hopeaa vuonna 2011. Hän toimi lähtökohtaisesti kakkosmaalivahtina Olivier Roylle, mutta nousi lopputurnauksen ajaksi ykkösmaalivahdiksi Kanadan hävittyä Ruotsille alkulohkon viimeisessä ottelussa. Visentin valittiin Kanadan ottelun parhaaksi pelaajaksi Yhdysvaltoja vastaan pelatun välierän jälkeen. Visentin voitti myös alle 17-vuotiaiden World Hockey Challengen kultaa edustaessaan Canada Ontarion joukkuetta. ==Lähteet== * * ===Viitteet=== Luokka:Kanadalaiset jääkiekkomaalivahdit Luokka:Arizona Coyotesin varaamat pelaajat Luokka:Maalin tehneet jääkiekkomaalivahdit Luokka:Vuonna 1992 syntyneet Luokka:Elävät henkilöt
Ricardo Merlos

José Ricardo Merlos Orellana (s. 25. syyskuuta 1983 San Salvador) on elsalvadorilainen jousiampuja. Hänen paras sijoituksensa FITA:n rankingissa on 25. tila, jonka hän saavutti kesäkuussa 2005. Merlos osallistui olympialaisiin ensimmäistä kertaa Ateenassa 2004. Tuolloin hän oli henkilökohtaisessa kilpailussa 35. hävittyään ensimmäisellä pudotuskierroksella Alankomaiden Wietse van Altenille. Myös Ricardon veli Cristóbal on jousiampuja. == Lähteet == Luokka:Elsalvadorilaiset jousiampujat Luokka:Vuonna 1983 syntyneet Luokka:Elävät henkilöt
Joseph Muaausa

Joseph Walter Muaausa (s. 15. joulukuuta 1961) on samoalainen jousiampuja. Muaausa oli Oseanian-mestaruuskilpailuissa henkilökohtaisen kilpailun seitsemäs vuonna 2006. Hän osallistui 46-vuotiaana Pekingin olympialaisiin 2008 ja on maansa historian vanhin olympiaurheilija. Muaausa oli kisoissa henkilökohtaisen kilpailun 64. eli viimeinen hävittyään jo ensimmäisellä kierroksella. Hän sijoittui Kansainyhteisön kisoissa 2010 33:nneksi. == Lähteet == Luokka:Samoalaiset jousiampujat Luokka:Vuonna 1961 syntyneet Luokka:Elävät henkilöt
Yhteiskäyttöalue

Yhteiskäyttöalue () on yhteiseen käyttöön osoitettu alue, kuten venevalkama tai puistoalue.Laki maankäyttö- ja rakennuslain muuttamisesta 476/2004. Pykälä 75. Finlex. Viitattu 9.7.2016. Käsite esiintyy muun muassa Suomen maankäyttö- ja rakennuslaissa sekä kiinteistönmuodostamislaissa (KML, 554/1995). Ranta- asemakaavassa voidaan osoittaa venevalkama, joka on tarkoitettu kaava-alueen sisäiseen käyttöön, eli niille kiinteistöille, jotka on kaavaan merkitty. Kiinteistönomistaja voi hakea käyttöoikeuden yhteiskäyttöalueeseen maanmittaustoimituksella (rasitteena), joka rinnastuu tienpitovelvollisuuteen. Alueen toteuttamisesta, käytöstä ja rakentamisesta määräävät rasiteoikeuden haltijat. Kun käyttöoikeus on muodostettu rasitteena, kiinteistönomistajat hallinnoivat aluetta. Rantakunnan osakkaina ovat kiinteistönomistajat, mutta ei yhteiskäyttöalueen maanomistaja. Hallinnoiminen tarkoittaa ranta- asemakaavaan määritetyn yhteiskäyttöalueen käyttötarkoituksen mukaista käyttöä. Venevalkamassa voi olla esim. vajoja, jotka palvelevat veneilyä. Yhteiskäyttöalue, joka on muodostettu KML 154a §:n mukaisesti, on ranta- asemakaavassa erityiseen käyttöön otettu alue. Yhteiskäyttöalueen käyttöön on oltava rasiteoikeus, mikä rajaa jokamiehenoikeuteen perustuvan käytön luvattomaksi. ==Lähteet== ==Aiheesta muualla== * Maankäyttö- ja rakennuslaki 75 § * Kiinteistönmuodostamislaki 154 a § Luokka:Kaavoitus
Käsipallon naisten maailmanmestaruuskilpailut 2007

Vuoden 2007 naisten käsipallon maailmanmestaruuskilpailut järjestettiin Ranskassa 2.–16. joulukuuta. Kisoihin selvisi karsintojen kautta 24 maata. Turnauksen voitti Venäjä, joka voitti loppuottelussa Norjan maalein 29–24. Pronssiottelussa Saksa kaatoi Romanian 36–35. == Tähdistökentällinen ja palkitut == Pelipaikka Nimi Maa Maalivahti Valérie Nicolas Ranska Vasen laitapelaaja Polina Vjahireva Venäjä Vasen takarakentaja Gro Hammerseng Norja Pelinrakentaja Ionela Stanca Romania Oikea takarakentaja Grit Jurack Saksa Oikea laitapelaaja Jana Uskova Venäjä Viivapelaaja Anita Görbicz Unkari Arvokkain pelaaja Katja Nyberg Norja Paras maalintekijä Grit Jurack Saksa == Loppusijoitukset == Sijoitus Maa Joukkue Venäjä Inna Suslina, Polina Vjahireva, Irina Poltoratskaja, Oksana Romenskaja, Ljudmila Postnova, Anna Karejeva, Jekaterina Andrjušina, Jana Uskova, Jelena Poljonova, Emilija Turei, Natalja Šipilova, Maríja Sídorova, Olga Levina, Nadežda Muravjova, Jelena Dmitrijeva ja Irina Bliznova. Päävalmentaja: Jevgeni Trefilov. Norja Kari Aalvik Grimsbø, Anette Hovind Johanssen, Katja Nyberg, Ragnhild Aamodt, Gøril Snorroeggen, Else-Marthe Sørli Lybekk, Tonje Nøstvold, Karoline Dyhre Breivang, Gro Hammerseng, Kari Mette Johansen, Terese Pedersen, Marit Malm Frafjord, Katrine Lunde Haraldsen, Linn Sulland, Linn Kristin Riegelhuth ja Vigdis Hårsaker. Saksa Sabine Englert, Nadine Härdter, Ulrike Stange, Grit Jurack, Ania Rösler, Nina Wörz, Anne Müller, Nora Reiche, Anna Lörper, Mandy Hering, Nadine Krause, Kathrin Blacha, Susann Müller, Clara Woltering, Maike Brückmann, Maren Baumbach ja Stefanie Melbeck. 4\. Romania 5\. Ranska 6\. Etelä-Korea 7\. Angola 8\. Unkari 9\. Kroatia 10\. Espanja 11\. Puola 12\. Makedonia 13\. Ukraina 14\. Brasilia 15\. Tunisia 16\. Itävalta 17\. Kongon tasavalta 18\. Kazakstan 19\. Japani 20\. Argentiina 21\. Kiina 22\. Dominikaaninen tasavalta 23\. Paraguay 24\. Australia == Aiheesta muualla == * Tulokset todor66.com * Tulokset sports123.com Naisten maailmanmestaruuskilpailut 2007 Naisten maailmanmestaruuskilpailut 2007 Luokka:Vuoden 2007 urheilu Luokka:Ranskan urheilutapahtumat
Federico Leo

Federico Leo (s. 27. elokuuta 1988 Varese) on italialainen moottoriurheilija. Hän aloitti uransa vuonna 2005 Italian Formula Junior-sarjassa sijoittuen sijalle 13. Seuraavana vuonna hän sijoittui 12:nneksi. Samana vuonna Leo kilpaili Italian Formula Renault-sarjassa sijoittuen 15:nneksi. Seuraavana vuonna hän ei saavuttanut pisteitä. Vuonna 2008 Leo kilpaili Saksan F3-sarjassa sijoittuen yhdeksänneksi. Hän ajoi myös kaksi kilpailua Britannian F3-sarjassa. Vuonna 2009 Leo kilpaili Formula Renault 3.5 sarjassa sijoittuen 21:ksi. Leo jatkoi sarjassa vuonna 2010 sijoittuen 17:nneksi. Samana vuonna Leo ajoi neljä kilpailua Auto GP-sarjassa. Leo ajoi myös kaksi kilpailua GP2-sarjassa saavuttamatta pisteitä ja kaksi kilpailua Le Mans Series-sarjassa sijoittuen 17:nneksi. == GP2 -tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 Pisteet Sijoitus 2010 Trident ESP FEA ESP SPR MON FEA MON SPR TUR FEA TUR FEA EUR FEA EUR SPR GBR FEA GBR SPR GER FEA GER SPR HUN FEA HUN SPR BEL FEA BEL SPR ITA FEA ITA SPR ABU FEA 19 ABU SPR Kesk. 0 32. == Aiheesta muualla == * DriverDB-sivustolla Luokka:Italialaiset autourheilijat Luokka:Formula Renault 3.5 -kuljettajat Luokka:GP2-kuljettajat Luokka:Vuonna 1988 syntyneet Luokka:Elävät henkilöt
Neljä yötä Pariisissa

Neljä yötä Pariisissa (Quatre nuits d’un rêveur) on ranskalainen Robert Bressonin ohjaama draamaelokuva vuodelta 1971. Se pohjautuu Fjodor Dostojevskin novelliin ”Valkeat yöt”. Elokuvan päähenkilö on nuori taiteilija Jacques (Guillaume des Forêts), joka eräänä iltana estää Marthe-nimistä naista (Isabelle Weingarten) hyppäämästä sillalta ja tekemästä itsemurhaa. Marthe on toivoton, sillä hän on odottaa rakastaan, joka jätti hänet noin vuosi sitten mutta joka lupasi vielä palata. Jacques ja Marthe sopivat tapaavansa uudestaan seuraavana iltana samalla sillalla. Seuraavat kolme yötä Jacques ja Marthe kulkevat pitkin Pariisia, ja Jacques yrittää öiden aikana löytää neuvon Marthen toivottomuuteen. == Tuotanto == Bresson sai pian edellisen elokuvansa Suloisen naisen jälkeen rahallista tukea seuraavan elokuvan kuvaamiseen. Hänellä oli eräs käsikirjoitus kesken, mutta se oli vielä pahasti keskeneräinen eikä sen kuvauksia olisi voitu aloittaa ainakaan vuoteen. Suloinen nainen oli perustunut Dostojevskin novelliin, ja Bresson muisti nuorempana lukemansa Dostojevskin ”Valkeat yöt” ja päätti alkaa työstää siitä seuraavaa elokuvaansa.Clarens, s. 127–128. Koska ”Valkeita öitä” ei pidetä Dostojevskin merkittävimpiin kuuluvana teoksena, Bresson uskalsi vapaasti muokata sitä. Hän sijoitti tarinansa Pietarin sijaan moderniin Pariisin ja muokkasi päähenkilöitä, jotta he olisivat luontevampia 1900-luvun loppupuolen pariisilaisia.Cunneen, s. 136. Elokuvaa kuvattiin Pariisissa vuonna 1970 elokuusta marraskuulle. Se sai ensi-iltansa Cannesin elokuvajuhlilla 13. toukokuuta 1971.Pönni, s. 215. == Lähteet == * * * === Viitteet === == Kirjallisuutta == *Waarala, Hannu: ”Mitä rakkaus rakastaa? – Bressonin Neljä yötä Pariisissa”, Filmihullu 4/2006. Luokka:Ranskalaiset draamaelokuvat Luokka:Vuoden 1971 ranskalaiset elokuvat Luokka:Robert Bressonin ohjaamat elokuvat
Celina Jaitly

Celina Jaitly (s. 24. marraskuuta 1981 Kabul, Afganistan) on intialainen näyttelijä. Hän on esiintynyt enimmäkseen hindinkielisissä elokuvissa. Jaitly voitti Miss Intia -kilpailun ja sijoittui viidenneksi Miss Universum -kilpailussa vuonna 2001. == Yksityiselämä == Celina Jaitly kihlautui liikemies Peter Haagin kanssa tammikuussa 2011. Pari vihittiin Haagin kotimaassa Itävallassa 23. heinäkuuta 2011. Jaitly synnytti kaksospojat maaliskuussa 2012. Hän synnytti toiset kaksospojat syyskuussa 2017, joista toinen kuoli sydänvikaan synnytyksen yhteydessä. == Filmografia == Vuosi Elokuva Rooli Muuta 2003 Janasheen Jessica Pereira 2003 Khel Saanjh Batra 2005 Silsilay Preeti 2005 No Entry Sanjana Saxena 2005 Suryam Madhu Telugunkielinen elokuva 2006 Jawani Diwani: A Youthful Joyride Roma Fernandes 2006 Zinda Nisha Roy 2006 Tom, Dick, and Harry Celina 2006 Apna Sapna Money Money Saania 2007 Red: The Dark Side Anahita Saxena 2007 Shakalaka Boom Boom Sheena 2007 Heyy Babyy Erikoisesiintyminen laulussa ”Heyy Babyy” 2008 C Kkompany Erikoisesiintyminen laulussa ”Speaker Baje” 2008 Money Hai Toh Honey Hai Shruti 2008 Golmaal Returns Meera 2009 Paying Guests Kalpana 2009 Accident on Hill Road Sonam Chopra 2010 Hello Darling Candy Fernandes 2011 Thank You Maya 2011 Shrimathi Sonia Kannadankielinen elokuva 2012 Will You Marry Me? Vaishali 2020 Season’s Greetings Romita Lyhytelokuva == Lähteet == == Aiheesta muualla == * Viralliset kotisivut * * Luokka:Intialaiset näyttelijät Luokka:Intialaiset mallit Luokka:Intialaiset missit Luokka:Vuonna 1981 syntyneet Luokka:Elävät henkilöt
Grit Jurack

Grit Jurack (s. 22. lokakuuta 1977 Leipzig, DDR) on saksalainen käsipalloilija, joka edustaa seuratasolla tanskalaista Viborg HK:ia. Saksan maajoukkueessa Jurack on pelannut 297 ottelussa ja tehnyt niissä 1568 maalia.http://www.dhb.de/index.php?id=jurack.php Jurack on voittanut Saksan maajoukkueessa kahdesti MM-pronssia. Kesäolympialaisiin Jurack on osallistunut kahdesti: Atlantassa 1996 Saksa sijoittui kuudenneksi ja Pekingissä 2008 11:nneksi. Ranskan MM-kilpailuissa 2007 Jurack valittiin kisojen tähdistökentälliseen oikeaksi takarakentajaksi, ja hän oli turnauksen paras maalintekijä 60 maalillaan. Myös vuosien 2004 ja 2008 EM-kilpailuissa Jurack valittiin turnausten tähdistökentällisiin oikeaksi takarakentajaksi. EHF Champions Leaguen Jurack on voittanut Viborg HK:n paidassa vuosina 2006, 2009 ja 2010, ja EHF Cupin Ikast Bordingin paidassa kerran, vuonna 2002. Jurack on valittu Saksassa vuoden parhaaksi naiskäsipalloilijaksi vuosina 1999, 2000, 2001, 2007 ja 2008. == Lähteet == * Profiili Saksan käsipalloliiton sivustolla * Grit Jurack Biography and Olympic Results Sports Reference LLC. * Profiili Viborg HK -seuran sivustolla === Viitteet === Luokka:Saksalaiset käsipalloilijat Luokka:Vuonna 1977 syntyneet Luokka:Elävät henkilöt
Rio (elokuva)

Rio on vuonna 2011 ilmestynyt 3D-tietokoneanimoitu elokuva ja Blue Sky Studios -animaatiostudion kuudes elokuva. Elokuvan nimi viittaa Brasilian kaupunkiin Rio de Janeiro. Elokuvan on ohjannut Carlos Saldanha ja käsikirjoittanut Don Rhymer. Elokuvan alkuperäisiä ääninäyttelijöitä ovat Jesse Eisenberg, Anne Hathaway, Rodrigo Santoro, Bebel Gilberto, Jamie Foxx, will.i.am, Tracy Morgan, George Lopez, Jake T. Austin, Leslie Mann, Jemaine Clement, Wanda Sykes ja Jane Lynch. THQ-peliyhtiö julkaisi elokuvaan perustuvan videopelin 12. huhtikuuta 2011 pelikonsoleille Xbox 360, PlayStation 3, Wii ja DS. Saldanha on aiemmin ohjannut Ice Age -elokuvasarjan elokuvat Ice Age (2002), Ice Age 2 – Jäätikkö sulaa (2006) ja Ice Age 3 – Dinosaurusten aika (2009). Elokuva sai ensi-iltansa Suomessa perjantaina 15. huhtikuuta 2011. Sitä esitettiin 106 salissa ja kolmipäiväisenä viikonloppuna sen kävi katsomassa 23 509 henkilöä. Elokuva tuotti tuolta ajalta 225 794 euroa. Rio 2 sai ensi- iltansa huhtikuussa 2014. == Juoni == Blu (Jesse Eisenberg) on harvinaisen siniara-lintulajin viimeinen uros yksilö, joka asuu kirjakaupassa Moose Laken kaupungissa Minnesotassa. Kun tieteilijä kuulee, että toinen saman lajin naarasyksilö Jewel (Anne Hathaway) on tavattu Etelä-Amerikassa, hän vie Blun Rio de Janeiroon tapaamaan häntä. Rio de Janeirossa Blu joutuu kohtaamaan lentopelkonsa, jotta voi voittaa Jewelin sydämen. Matkalla salametsästäjät kaappaavat heidät saadakseen omaisuuksia. == Ääninäyttelijät == Alkuperäinen näyttelijä Suomalainen näyttelijä Rooli Jesse Eisenberg Antti Lang Blu Anne Hathaway Kiti Kokkonen Jewel George Lopez Toni Wahlström Rafael Jemaine Clement Ville Tiihonen Nigel Jake T. Austin Henri Piispanen Fernando Leslie Mann Raili Raitala Aikuinen Linda Sofia Scarpa Saldanha Venla Rajalin Nuori Linda Tracy Morgan Sasu Moilanen Luiz Will.i.am Henrik "Iso H" Rosenberg Pedro Jamie Foxx Kimmo "Elastinen" Laiho Nico Rodrigo Santoro Jasper Pääkkönen Túlio Carlos Ponce Tommi Korpela Marcel Babel Gilberto Miitta Sorvali Eva Davi Vieira Juha Veijonen Armando Jeffrey Garcia Tuomas Uusitalo Tipa Wanda Sykes ? Chloe Chavo Vaynér ? tikka Jane Lynch ? Alice Bernardo de Paula Samuel Harjanne Kipo Francisco Ramos Petri Hanttu Kuningas Mauro Jason Fricchione ? Truck Driver (Uncredited) Muissa rooleissa: Katja Aakkula, Susa Saukko, Saara Lehtonen, Matias Hangasmaa, Ella Pyhältö, Antti Jaakola, Aku Laitinen, Samuel Harjanne, Aapo Pennanen, Mikael Eklund, Taru Tikkanen ja Jenni Sivonen. == Lähteet == * https://www.elonet.fi/fi/elokuva/1503611 Luokka:Yhdysvaltalaiset animaatioelokuvat Luokka:Vuoden 2011 yhdysvaltalaiset elokuvat Luokka:Elokuvat linnuista Luokka:Carlos Saldanhan ohjaamat elokuvat Luokka:3D-elokuvat Luokka:20th Century Foxin elokuvat Luokka:Seulonnan keskeiset artikkelit
Ville Piispanen

Ville Mikael Piispanen (s. 4. joulukuuta 1983 Lahti) on suomalainen ylemmän kevytsarjan nyrkkeilijä. Piispanen on ollut ammattinyrkkeilijä vuodesta 2005. Vuonna 2010 hän voitti Euroopan unionin mestaruuden. Piispanen hävisi ensimmäisen Euroopan mestaruus -titteliottelunsa 21. joulukuuta 2013 Italian Milanossa italialaista Michele di Roccoa vastaan kaikin tuomariäänin, vaikka löi vastustajansa kanveesiin ottelun 10. erässä. Aiemmin Piispanen on pitänyt hallussaan Euroopan unionin -mestaruusvyötä voitettuaan Emanuele De Prophetisin Italiassa vuonna 2010. ==Lähteet== ==Aiheesta muualla== * Ville Piispanen BoxRec:issä Luokka:Suomalaiset nyrkkeilijät Luokka:Vuonna 1983 syntyneet Luokka:Elävät henkilöt
Yaya DaCosta

Yaya DaCosta (oik. Camara DaCosta Johnson, s. 15. marraskuuta 1982 Harlem, New York) on yhdysvaltalainen malli ja näyttelijä. Hän tuli toiseksi Huippumalli haussa -ohjelman kolmannella tuotantokaudella vuonna 2004. Hän on esiintynyt Garnier Fructisin, Lincoln Townhousen, Oil of Olayn, Radioshackin, Sedan, Sephoran ja Dr. Scholl’sin mainoksissa. DaCosta aloitti näyttelemisen vuonna 2005. Hän näytteli Nico Slateria Ruma Betty -sarjan neljännellä tuotantokaudella vuonna 2009. Myöhemmin hän on näytellyt muun muassa sairaaladraamasarjassa Chicago Med vuosina 2015–2021. == Lähteet == == Aiheesta muualla == * Luokka:Yhdysvaltalaiset mallit Luokka:Yhdysvaltalaiset näyttelijät Luokka:Vuonna 1982 syntyneet Luokka:Elävät henkilöt
Ognjen Vukojević

Ognjen Vukojević (s. 20. joulukuuta 1983 Bjelovar, Kroatian stv, Jugoslavian sltv) on kroatialainen jalkapalloilija. Hän pelaa Itävallan Bundesliigassa Austria Wienissä ja Kroatian maajoukkueessa. Vukojević on pelipaikaltaan keskikenttäpelaaja. Hän pelaa yleensä puolustavassa roolissa. ==Ura== Vukojević on vuonna 2003 alkaneella ammattilaisurallaan edustanut aiemmin pääsarjatasolla Kroatiassa Slaven Belupoa ja Dinamo Zagrebia sekä Belgiassa Lierseä. Nykyiseen seuraansa hän siirtyi vuonna 2008. Vukojević pelasi ensimmäisen ottelunsa Kroatian maajoukkueessa vuonna 2007. Hän edusti Kroatiaa 2008 EM-kilpailuissa. Hän on pelannut maajoukkueessa 55 ottelua tehden niissä 4 maalia. ==Saavutukset== *Kroatian-mestaruus 2006, 2007, 2008 *Kroatian cup 2007, 2008 *Ukrainan-mestaruus 2009 ==Lähteet== Luokka:Kroatialaiset jalkapalloilijat Luokka:Vuonna 1983 syntyneet Luokka:Elävät henkilöt
Jari Kaasalainen

Jari Kaasalainen (s. 25. syyskuuta 1968 Hyvinkää) on entinen suomalainen jalkapalloilija. Hän oli pelipaikaltaan keskikenttäpelaaja. Kaasalainen edusti SM-sarjassa ja Veikkausliigassa Hakaa vuosina 1985–1987 ja 1995–1996 sekä FC Lahtea vuonna 1999, pelaten yhteensä 55 pääsarjaottelua ja tehden 5 maalia. Hän oli liigaurallaan puolustava keskikenttäpelaaja, joka tunnettiin erityisesti taistelutahdostaan. Alemmilla sarjatasoilla hän pelasi usein hyökkääjänä. Kaasalainen pelasi ainoan maaottelunsa alle 17-vuotiaiden maajoukkueessa vuonna 1986 Puolaa vastaan. == Lähteet == Luokka:Suomalaiset jalkapalloilijat Luokka:Vuonna 1968 syntyneet Luokka:Elävät henkilöt